Kommissorium for arbejdsgruppe om NGS under DSKM (vedtaget på BM 27.5.2016)

Dansk Selskab for Klinisk Mikrobiologi (DSKM) ønsker at der nedsættes en arbejdsgruppe om NGS (next-generation-sequencing).

 Arbejdsgruppen skal sikre etablering af et samarbejde omkring anvendelse og udvikling af NGS som værktøj til identifikation/typning/resistensbestemmelse/fylogeni af mikroorganismer samt metagenomics undersøgelser af prøver.

Formålet med arbejdsgruppen er at etablere et forum for øget samarbejde, herunder etablere fælles database(r), sikre fælles nomenklatur, styrke Public Health overvågning, og planlægge og styre fælles projekter. Derudover vil en deling af data, viden, erfaring og metoder, bioinformatik værktøj i et fælles forum, skabe synergi som kan medvirke til at udvikle specialet.

Alle medlemmer af DSKM som ønsker at medvirke kan deltage i denne arbejdsgruppe.

Arbejdsgruppens bestyrelse vælges af arbejdsgruppens medlemmer, dog skal formanden være medlem af DSKM.

Dagsorden udsendes af DSKMs sekretær og referat for hvert møde vil være tilgængelig på DSKMs hjemmeside.

Endelige anbefalinger og retningslinjer skal godkendes af DSKM's bestyrelse.

Underudvalg kan nedsættes ad hoc.

Der afholdes normalt 2 møder om året.

Udgifter til rejser og afholdelse af møder og øvrige drift dækkes af de deltagende afdelinger.